Όταν σκεφτόμαστε τη χαρτογράφηση των πόλεων
τείνουμε να σκεφτόμαστε λεωφόρους, δρόμους και κτίρια,
και το ιστορικό εποικισμού που οδήγησε στη δημιουργία τους,
ή μπορεί να σκεφτείτε το τολμηρό όραμα ενός πολεοδόμου,
αλλά μπορείτε να δείτε κι αλλιώς τη χαρτογράφηση των πόλεων
και το πώς τελικά δημιουργήθηκαν.
Σήμερα θα σας δείξω ένα νέο είδος χάρτη.
Δεν είναι γεωγραφικός χάρτης.
Είναι χάρτης των σχέσεων μεταξύ των ανθρώπων στην πατρίδα μου,
τη Βαλτιμόρη του Μέριλαντ,
και εδώ βλέπετε ότι κάθε κουκκίδα αντιπροσωπεύει ένα άτομο,
κάθε γραμμή είναι μια σχέση ανάμεσα σ' αυτά τα άτομα,
και κάθε χρώμα συμβολίζει μια κοινότητα εντός του δικτύου.
Εγώ είμαι εδώ στην πράσινη πλευρά, κάτω δεξιά με τους σπασίκλες,
και το TEDx είναι επίσης κάτω δεξιά. (Γέλια)
Τώρα, στην άλλη πλευρά του δικτύου,
έχουμε κυρίως Αφροαμερικάνους και Λατίνους
που έχουν κάπως διαφορετικά ενδιαφέροντα από τους σπασίκλες,
αλλά για να μπείτε στο πνεύμα,
το πράσινο μέρος του δικτύου το αποκαλούμε ΜικροΒαλτιμόρη,
εμείς που το κατοικούμε,
γιατί φαίνεται σαν να μένουμε σε πολύ μικρή κωμόπολη.
Βλέπουμε τους ίδιους ανθρώπους συνεχώς
αλλά αυτό συμβαίνει επειδή
δεν εξερευνούμε όλη την έκταση της πόλης.
Στην άλλη άκρη του δικτύου
είναι αυτοί που ασχολούνται με πράγματα όπως το χιπ-χοπ
και δηλώνουν ότι μένουν στην ευρύτερη περιοχή Ουάσιγκτον/Μέριλαντ/Βιρτζίνια
αντί για την πόλη της Βαλτιμόρης που είναι το ακριβές.
Αλλά στο μέσο βλέπετε κάτι
που συνενώνει τις δύο κοινότητες,
και είναι τα αθλητικά.
Έχουμε τους Baltimore Orioles και τους Ravens στο ποδόσφαιρο,
τον ολυμπιονίκη Μάικλ Φελπς.
Η UnderArmour, θα ξέρετε, είναι εταιρεία στη Βαλτιμόρη,
και η κοινότητα των αθλημάτων δρα ως η μόνη γέφυρα
μεταξύ των δύο άκρων του δικτύου.
Ας ρίξουμε μια ματιά στο Σαν Φρανσίσκο.
Βλέπετε κάτι διαφορετικό να συμβαίνει στο Σαν Φρανσίσκο.
Από τη μια πλευρά έχουμε τον χώρο των ΜΜΕ, της πολιτικής και των ειδήσεων
που συνήθως υπάρχουν σε πόλεις όπως η Βαλτιμόρη,
αλλά επίσης επικρατεί η κυρίαρχη ομάδα
με σπασίκλες και προγραμματιστές που καλύπτει σχεδόν το πάνω μισό του δικτύου
και υπάρχει και μια ομάδα τόσο ευδιάκριτη και σαφής
που μπορούμε να ονομάσουμε "εργαζόμενοι του Twitter"
ανάμεσα στους παίκτες βιντεοπαιχνιδιών και τους σπασίκλες,
στην απέναντι άκρη από το φάσμα της χιπ-χοπ.
Έτσι όμως μπορείτε να δείτε
ότι αληθεύουν οι εντάσεις που μάθαμε για το Σαν Φρανσίσκο,
πως ο κόσμος ανησυχεί για τον αστικό εξευγενισμό
και τις εταιρείες τεχνολογίας
που φέρνουν πλούτο και νέους κατοίκους στην πόλη,
και πράγματι το βλέπετε τεκμηριωμένο εδώ.
Βλέπετε ότι η κοινότητα ομοφυλόφιλων
δεν τα πάει τόσο καλά με την κοινότητα των σπασίκλων,
τις κοινότητες τεχνών και μουσικής.
Έτσι οδηγούμαστε σε τέτοια:
[«Κάντε έξωση στο Twitter»]
Έλαβα τη φωτογραφία πριν λίγο καιρό
και δείχνει τι συμβαίνει στο έδαφος του Σαν Φρανσίσκο,
και μπορείτε όντως να το κατανοήσετε
κοιτάζοντας έναν τέτοιο χάρτη.
Ας δούμε το Ρίο ντε Τζανέιρο.
Για μερικές εβδομάδες μάζευα δεδομένα για το Ρίο
και κάτι που μου έκανε εντύπωση σ' αυτή την πόλη
είναι ότι όλα είναι ανακατεμένα.
Είναι μια ετερογενής πόλη, όχι όπως η Βαλτιμόρη ή το Σαν Φρανσίσκο.
Και εδώ υπάρχει ο όγκος όσων εμπλέκονται σε
κυβέρνηση, τύπο, πολιτική, αρθρογραφία.
Το TEDxRio είναι κάτω δεξιά, δίπλα στους μπλόγκερ και τους συγγραφείς.
Υπάρχει όμως και αυτή η τεράστια ποικιλία
όσων ενδιαφέρονται για διάφορα είδη μουσικής.
Εκπροσωπούνται ακόμα και οι οπαδοί του Τζάστιν Μπίμπερ.
Άλλα νεανικά συγκροτήματα, καλλιτέχνες της κάντρι, γκόσπελ,
φανκ και ραπ μουσικής, και της όρθιας κωμωδίας,
και υπάρχει ολόκληρο κομμάτι για ναρκωτικά και αστεία.
Ωραίο δεν είναι;
Ακόμη και η ποδοσφαιρική ομάδα Φλαμένκο εμφανίζεται εδώ.
Έτσι έχουμε την ίδια εξάπλωση
αθλημάτων και πολιτείας, τεχνών και μουσικής,
αλλά εμφανίζονται με διαφορετικό τρόπο,
και νομίζω ότι ταιριάζει στην αντίληψή μας για το Ρίο
ως μια πολυπολιτισμική και μουσικά πολύμορφη πόλη.
Έχουμε λοιπόν όλα αυτά τα δεδομένα.
Πλέον έχουμε απίστευτα μεγάλες ομάδες δεδομένων για κάθε πόλη,
ίσως μεγαλύτερες από ποτέ.
Τι μπορούμε να τα κάνουμε λοιπόν;
Το πρώτο πράγμα που μπορούμε να κατανοήσουμε
είναι ότι ο διαχωρισμός είναι κοινωνικό κατασκεύασμα.
Είναι επιλογή μας να το κάνουμε, και θα μπορούσαμε να μην το κάνουμε,
και για σκεφτείτε το,
αυτό που κάνουμε με τα δεδομένα είναι σαν να έχουμε στρέψει ένα τηλεσκόπιο
και να βλέπουμε την πόλη σαν μια τεράστια καφετέρια γυμνασίου
και να βλέπουμε πού κάθεται καθένας σε ένα πλάνο καθισμάτων.
Μάλλον είναι ώρα να ανακατέψουμε λίγο το πού κάθεται ποιος.
Το άλλο που αρχίζουμε να καταλαβαίνουμε
είναι ότι ο παράγοντας φυλή δεν μπορεί να εξηγήσει την ποικιλότητα.
Υπάρχουν άνθρωποι απ' όλες τις φυλές
σε όλη την έκταση του χάρτη --
με μόνο κριτήριο τη φυλή
δεν έχουμε πρόοδο στην εξέλιξη της ποικιλότητας.
Αν θέλουμε να δούμε την ποικιλότητα
ως μέσο επίλυσης πιο δυσεπίλυτων προβλημάτων μας,
πρέπει να τη δούμε από άλλη οπτική γωνία.
Και τέλος, μπορούμε να παρεμβαίνουμε
ώστε ν' αρχίσουμε να αναμορφώνουμε τις πόλεις μας με άλλον τρόπο,
και νομίζω ότι μαζί με αυτή τη δυνατότητα
έχουμε και κάποια ευθύνη για αυτό.
Τι είναι λοιπόν η πόλη;
Κάποιοι ίσως πουν ότι είναι
μια γεωγραφική περιοχή ή ένα σύνολο δρόμων και κτιρίων,
αλλά κατά τη γνώμη μου η πόλη είναι το άθροισμα των σχέσεων
μεταξύ των ανθρώπων που ζουν εκεί,
και αν αρχίσουμε να καταγράφουμε αυτές τις σχέσεις αντικειμενικά
τότε ίσως έχουμε μια ευκαιρία
να δημιουργήσουμε τις πόλεις που επιθυμούμε.
Σας ευχαριστώ.
(Χειροκρότημα)